محمد محسن فیض کاشانی

محمد محسن فیض کاشانی کے نام سے معروف عالم دین کا نام ملا محمد بن مرتضی بن محمود کاشانی (1007ق/977ش-1091ق/1058ش) ہے۔ یہ گیارہویں صدی کے حکیم، محدث، مفسر قرآن کریم اور اخباری فقیہ تھے۔ انھوں نے ملاصدرا، شیخ بہائی، میر فندرسکی اور میرداماد جیسے علما کی شاگردی اختیار کی۔

فیض کاشانی نے مختلف موضوعات تفسیر، حدیث، فقہ، اخلاق و عرفان میں تفسیر صافی، الوافی، مفاتیح الشرائع، المحجۃ البیضاء اور الکلمات المکنونہ جیسے آثار چھوڑے ہیں۔

فیض کاشانی نے اخباریوں میں سے معتدل روش اختیار کی اس لحاظ سے پہلے فقہا کے برعکس بہت سے مقامات پر ان کے نظریات مختلف ہیں۔اہم ترین نظریات میں سے مخصوص شرائط کے تحت غنا کا جواز ،مختلف واجبات شرعی کی نسبت سن بلوغ کا مختلف ہونااور نماز جمعہ کے وجوب کا عینی ہونا ہیں۔

کاشان اور اصفہان میں اقامۂ نماز جمعہ ان کی سیاسی فعالیتوں میں سے ایک ہے۔
 نسب، لقب، ولادت اور وفات 
فیض کاشانی کا خاندان علمی اور مشہور شیعہ خاندان تھا ۔ افندی اصفہانی، ج5، ص180؛ قمی، ج3، ص39؛ فیض، الوافی، ج1، ترجمہ مولف، ص17

ان کے والد رضی الدین شاه مرتضی (950ـ1009 ق) خوانساری، ج6، ص79 اور والدہ زہرا خاتون (متوفا 1071ق) ضیاء العرفا رازی کی بیٹی تھی ۔ فیض کاشانی، دیوان، ج1، مقدمہ مصحح، ص6 فیض کاشانی کے جد کا نام تاج الدین شاه محمود بن ملا علی كاشانی تھا اور وہ کاشان میں مدفون ہے۔

لقب:

ان کا نام محمد تھا ۔ خوانساری، ج5، ص79؛ افندی اصفہانی، ج5، ص180؛ قمی، ج3، ص39؛ فیض، الوافی، ج1، ترجمہ مولف، ص17، فیض کاشانی نے مقدمہ وافی میں اپنے نام محمد کی تصریح کی ہے۔الوافی، ج1، مقدمہ مصنف، ص4 لیکن محسن یا محمد محسن مشہور ہوئے . فیض، الوافی، ج1، ترجمہ مولف، ص17، مقدمہ مصنف، ص4 وہ ملاصدرا کے داماد تھے۔ان کے سسر نے فیض کو اور دوسرے داماد عبد الرزاق لاہیجی کو فیاض سے لقب سے نوازا ۔ خوانساری، ج6، ص94،100؛ قمی، ج3، ص41

ولادت و وفات:

فیض 14 صفر 1007ق کو كاشان میں پیدا ہوئے۔ افندی اصفہانی، ج5، ص180؛ قمی، ج3، ص39؛ فیض، الوافی، ج1، ترجمہ مولف، ص17 اور 22 ربیع الثانی 1091ق کو کاشان میں ہی فوت ہوئے اور جس قبرستان کی زمین اپنی زندگی میں وقف کی تھی اسی میں دفن ہوئے ۔ نک: افندی ، ج5، ص182؛ الکنی و الالقاب، ج3، ص40 آبان 1387شمسینومبر 2008 میلادی ان کی یاد منانے کے لیے ایک کانفرنس منعقد ہوئی ۔گزارشی از ہمائش بزرگداشت فیض

 اولاد اور زوجہ 
محمد محسن فیض کاشانی کی ملاصدرا خوانساری، ج6، ص94،100؛ قمی، ج3، ص41 کی بیٹی سے شادی کے نتیجے میں پانچ بیٹے پیدا ہوئے جن کے اسما درج ذیل ہیں:

 محمد علم الہدی
 معین الدین احمد
 علیہ بانو اس کی کنیت ام الخیر تھی۔
 سکینہ اس کی کنیت ام البر تھی۔
 سکینہ اس کی کنیت ام سلمہ فیض، الوافی، مقدمہ مصحح، ج1، ص18-30

 تعلیم 
فیض کاشانی اپنے تعلیمی سفر کا آغاز کاشان سے کیا ، 20 سال کی عمر میں مزید تعلیم کے لیے اصفہان گئے۔دو سال بعد شیراز سید ماجد بحرانی کی شاگردی اختیار کی۔دوبارہ پھر اصفہان واپس آئے ۔ شیخ بہائی کے درس میں شرکت کی ۔حج کے سفر کے دوران شہید ثانی کی نسل سے شیخ محمد سے اجازۂ روایت حاصل کیا۔اس کے بعد قم میں ملا صدرا کی شاگردی اختیار کی اور ملا صدرا کی شراز واپسی کے موقع پر اسی کے ہمراہ شیراز آئے اور تقریبا دو سال تک وہاں رہے ۔ اگرچہ خوانساری اور دیگرا علما معتقد ہیں کہ فیض نے پہلے سفر کے دوران شیراز میں ملا صدرا کی شاگردی اختیار کی لیکن یہ بات خود فیض کاشانی کے ذکر کردہ حالات کے مطابق سازگار نہیں ہے ۔  فیض، دیوان، ص58، با حوالۂ رسالہ شرح صدر فیض آخر کار فیض کاشان واپس آئے اور درس و تدریس میں مشغول ہوئے ۔ خوانساری، ج6، ص93؛ فیض،دیوان، ص58، با حوالۂ رسالہ شرح صدر فیض مدرسہ فیضیہ کی اسم گزاری میں فیض کے یہاں رہنے کی طرف اشارہ کیا گیا ہے ۔

بہت سے محققین جیسے افندی، حر عاملی، محدث نوری، شیخ عباس قمی، علامہ امینی و... اسے فلسفی، حکیم، متکلم، محدث، فقیہ، شاعر، ادیب، عالم، فاضل جیسے کلمات سے اس کی تعریف کرتے ہیں۔ حر عاملی، ج2، ص305؛ افندی اصفہانی، ج5، ص180 نک: فیض، المحجۃ البیضاء، ج1، مقدمہ، ص22-24

 صفویوں کی دعوت 
شاه صفی نے اسے اپنے دربار میں مدعو کیا لیکن فیض کاشانی اس سے اجتناب کیا اس کے بعد شاه عباس دوم نے فیض کو دعوت دی کہ اقامۂ نماز جمعہ کے لیے دار الحکومت میں آئے لیکن فیض کاشانی نے اس سے کنارہ گیری کی زندگی کو ترجیح دینے میں اپنے اطرافیوں سے صلاح و مشورہ کے بعد اسے قبول کر لیا ۔فیض کاشانی، شرح صدر، در مجموعہ رسائل فیض کاشانی، صص 36-44؛ فیض کاشانی، الاعتذار، ص281.

 استاتذہ 
فیض کاشانی کے درج ذیل اساتذہ کے نام لیے جا سکتے ہیں:

 ملا محمد تقی مجلسی
 شیخ بہائی
 میرداماد
 میرفندرسکی
 ملاصدرا
 سید ماجد بحرانی.
 محمد بن حسن بن زین الدین عاملی از نسل شہید ثانی جس سے مکہ کے سفر میں روایت کا اجازہ لیا. فیض، الوافی، مقدمہ مصحح، ص33

بعض کتب میں ملا خلیل قزوینی، محمد طاہر قمی، ملا محمد صالح مازندرانی اور اس کے والد کا نام بھی بعنوان استاد آیا ہے  فیض، الوافی، ج1، مقدمہ، ص32

 شاگرد 

 علم الہدی محمد بن محسن فیض کاشانی
 احمد مشہور بنام معین الدین، فرزند فیض
 محمد مؤمن بن عبد الغفور، برادر فیض
 شاه مرتضی دوم: پسر برادر فیض
 ضیاء الدین محمد، فرزند حكیم نور الدین، فیض کے ماموں.
 ملا شاه فضل الله و ملا علامی:
 علامہ محمدباقر مجلسی
 سید نعمت الله جزائری
 قاضی سعید قمی
 ملا محمد صادق خضری
 شمس الدین محمد قمی
 محمد محسن عرفان شیرازی
 و... قمی، ج3، ص41فیض، الوافی، مقدمہ مصحح، ص33

 آثار 
فیض کے آثار کی فہرست 100 کتب پر مشتمل ہے ۔ فیض، الوافی، مقدمہ مصحح، ص51 سید نعمت الله جزائری نے اس کے آثار کی تعداد حدودا 200 کہی ہے ۔ خوانساری، ج5، ص93 دیگر منابع میں 140 اثر ذکر ہوئے ہیں ۔ فیض، دیوان، ج1، مقدمہ مصحح، ص82-88؛ فیض، الوافی، مقدمہ مصحح، ص33-59 بعض کے اسما درج ذیل ذکر کیے جاتے ہیں :

 تفسیر صافی
 تفسیر اصفی
 الوافی
 الشافی
 نوادر الاخبار
 المعارف تلخیص علم الیقین
 معتصم الشیعہ فی احکام الشریعہ
 المحجہ البیضاء فی تہذیب الاحیاء
 مفاتیح الشرایع
 اصول المعارف
 الحقائق
 قرة العیون
 الکلمات المکنونہ
 الکلمات المخزونہ
 اللائی
 جلاء العیون
 تشریح العالم
 بشارة الشیعہ
 الاربعین فی مناقب امیر المومنین
 الاصول الاصلیہ
 تسہیل السبیل
 نقد الاصول الفقہیہ
 النخبہ
 الشہاب الثاقب
 اصول العقائد
 منہاج النجاة
 خلاصۃ الاذکار
 دیوان
 رسالہ شرح صدر و... خوانساری، ج6، ص91-93؛ قمی، ج3، ص40 افندی‌ اصفہانی، ج5، ص181-182؛ فیض، الوافی، مقدمہ مصحح، ص33-59؛ نک، حر عاملی، ج2، 30-306

مرکز کمپیوٹر علوم اسلامی نور نے فیض کاشانی کے آثار کا سافٹ وئر بنام مجموعہ آثار علامہ فیض کاشانی تیار کیا ہے۔ 

 نظریات 
محمد باقر خوانساری اور شیخ یوسف بحرانی ملا محسن کو اخباریوں میں سے گردانتے ہیں ۔ خوانساری، روضات الجنات، ج6، ص85  فیض، المحجۃ البیضاء، ج1، مقدمہ، ص23، با حوالۂ لؤلؤة البحرین، ص133 البتہ اس کی تحریرں بھی اسی کی تائید کرتی ہیں ۔  فیض کاشانی، ده رسالہ، ص196 اس کے باوجود منفرد نظریات کے بھی حامل تھے جیسے:

 جواز غنا اور موسیقی فیض، مفاتیح الشرایع، ج2، ص21 حرمت غناء کی روایات کو صرف کسی دوسرے حرام جیسے آلات لہو مردوں اور عورتوں کا اکٹھا ہونا یا کلام باطل کے ساتھ ہو تو اسے حرام جانتے ہیں ورنہ صرف غنا حرام نہیں ہے  فیض، مفاتیح الشرائع، ج2، ص21
 نجس شدہ چیز دوسری چیز کو نجس نہیں کرتی ہے ۔ فیض، مفاتیح الشرایع، ج1، ص75.
 قلیل پانی نجاست کے ملنے سے نجس نہیں ہوتا ۔ فیض، مفاتیح الشرایع، ج1، ص81.
 کافروں کا ہمیشہ دوزخ میں نہ رہنا ۔
 اہل‌ اجتہاد کی نجات ممکن نہیں اگر چہ بزرگ‌ترین‌ دانشمندان‌ ہی کیوں نہ ہو ۔
 بلوغ کا سن مختلف شرعی واجبات کی نسبت مختلف ہے  فیض، مفاتیح الشرایع، ج1، ص13.
 اگر حائل و رکاوٹ نہ ہو تو عادی طور پر آنکھیں جب خورشید کی ٹکیہ کے استتار کو پا لیتی ہیں تو مغرب شرعی ہو جاتی ہے ۔  فیض، مفاتیح الشرائع، ج1، ص94.
 وضو میں مقام مسح کا خشک ہونا شرط نہیں ۔  فیض، مفاتیح الشرایع، ج1، ص46.
 ہر غسل وضو کی جگہ کافی ہے۔ فیض، مفاتیح الشرائع، ج1، ص55.
 نماز جمعہ واجب عینی ہے . فیض، مفاتیح الشرایع، ج1، ص17. فیض کاشانی کاشان اور قمصر میں اقامہ نماز جمعہ کرتے تھے ۔  فیض، رسالۂ شرح صدر، ص61،62؛ گلشن ابرار، ج1، ص226 شاه عباس ثانی کی دعوت پر اصفہان کی مسجد جامع عتیق میں نماز جمعہ کے اقامہ کے لیے گئے ۔ فیض، دیوان، ص58، 64، حوالہ رسالہ شرح صدر فیض؛ فیض، مفاتیح الشرایع، ج1، مقدمہ، ص18

 حوالہ جات 

 مآخذ 
 افندی اصفہانی، میرزا عبدالله، ریاض العلماء و حیاض الفضلاء، تحقیق: سید احمد حسینی، مطبعہ الخیام، قم، 1401ق.
 خوانساری، محمد باقر، روضات الجنات فی احوال العلماء و السادات، تحقیق؛ اسدالله اسماعیلیان، مکتبہ الاسماعیلیان، قم، 1390ق.
 قمی، شیخ عباس، الکنی و الالقاب، مکتبہ الصدر، تہران.
 فیض کاشانی، ملا محمد محسن، کتاب الوافی، تصحیح و تعلیق: ضیاءالدین حسینی، مکتبہ الامام امیر المومنین علی علیہ السلام، اصفہان، 1412ق/1370ش.
 فیض کاشانی، ملا محمد محسن، دیوان، انتشارات اسوه، شرح و مقدمہ: مصطفی فیضی کاشانی، تہران، 1371ش.
 فیض کاشانی، ملا محسن، ده رساله، به کوشش رسول جعفریان، اصفہان، 1371ش.
 فیض کاشانی، ملا محمد محسن، مفاتیح الشرایع، تحقیق: سید مہدی رجائی، مجمع الذخائر الاسلامیہ، قم، 1401ق.
 فیض کاشانی، ملا محمد محسن، المحجۃ البیضاء فی تہذیب الاحیاء، تصحیح و تعلیق: علی اکبر غفاری، دفتر انتشارات اسلامی، قم، الطبعۃ الثانیۃ، 1383ش.
 جمعی از پژوہشگران حوزه علمیہ قم؛ پژوہشکده باقرالعلوم، گلشن ابرار، نشر معروف، قم،1379ش.
 فیض، رسالۂ شرح صدر، ضمیمۂ ده رسالۂ فیض کاشانی، مرکز تحقیقات علمی و دینی امیر المومنین، اصفہان.
 فیض کاشانی، الاعتذار، در ده رسالہ، اصفہان: مرکز تحقیقات علمی و دینی امام امیر المومنین(ع)، 1371ش.
 فیض کاشانی، شرح صدر، در مجموعہ رسائل فیض کاشانی، محقق: بہراد جعفری، تہران: مدرسہ عالی شہید مطہری، 1387ش.

زمرہ:اخباری علما
زمرہ:گیارہویں صدی ہجری کے شیعہ شعرا
زمرہ:گیارہویں صدی ہجری کے شیعہ فقہا
زمرہ:گیارہویں صدی ہجری کے شیعہ محدثین
زمرہ:گیارہویں صدی ہجری کے شیعہ متکلمین
زمرہ:گیارہویں صدی ہجری کے شیعہ مفسرین
زمرہ:محسن فیض کاشانی
زمرہ:شیعہ